DAG 11: GOD IS STEEDS GOD – IN DESPERATE OOMBLIKKE - Benescke
Gister ontvang ek 'n boodskap van 'n vriendin wat geskok vertel dat daar twee Gr.11-dogters by haar kind se spogskool binne 48 uur van mekaar selfdood gepleeg het. Sjoe. Twee pragtige kinders wat hierdie Kersfees 'n leë stoel langs die Kerstafel in hul onderskeie ouerhuise gaan agter los.
My hart gaan uit na die ouers. Het hulle dit sien kom? Was dit 'n totale skok? En, aan die ander kant, wat het só swaar op die jong kinders gedruk dat hulle nie meer kans gesien het om te leef nie?
Ons leef in 'n gebroke wêreld en daarom is nie een van ons gevrywaar daarvan om met tye uitdagings te beleef nie. Die Psalmdigter kan daarvan getuig. In Psalm 69:2-4 skryf hy: "Red my, o God, want die water het tot by my keel gekom. Ek het weggesak in diep modder waarin ek nie kan staan nie. . . Ek het my moeg geroep om hulp my keel is hees geroep, selfs my oë het ingegee soos ek vir my God gewag het." Dit klink rof en tog is dit ook hoe ons met tye voel, nie waar nie?
Sien nuusberig hier: https://find-it.co.za/2020/11/15/boodskap-om-slagoffers-van-selfdood-betyds-te-help/ of hier: https://ewn.co.za/2020/11/15/schaefer-conveys-condolences-to-families-of-2-gr-11-pupils-who-committed-suicide
Nuwe boek: Kry my nuutste boek, God is stééds God, met méér as 60 lewensveranderende geloofstories hier: https://benescke.co.za/aanlyn-winkel/
VADER IN DIE NAAM VAN JESUS MAAK ELKE KIND TOE MET DIE BLOED VAN JESUS EN VADER EN BESKERM HULLE . SEEN HULLE MET KALMTE, LIEFDE, SELFVERTROUE EN OMRING HULLE MET ENGELE … IN JESUS NAAM